Δημήτρης Κολοβός

Ο Δημήτρης Κολοβός (Αθήνα, 27 Απριλίου 1993) είναι Έλληνας διεθνής ποδοσφαιριστής, που αγωνίζεται στη θέση του ακραίου επιθετικού στον Πανιώνιο.

 Καριέρα 
 Σε συλλογικό επίπεδο 
Ξεκίνησε το ποδόσφαιρο στον ΠΑΣ Ωρωπού, στο πρωτάθλημα της ΕΠΣΑΝΑ, με τον οποίο κατέκτησε το πρωτάθλημα της Ένωσης το 2009 και ανέβηκε στη Δ΄ Εθνική. Το 2010, κατέκτησε το Κύπελλο της ΕΠΣ Ανατολικής Αττικής και κλήθηκε στη μικτή της Ένωσης. Την ίδια χρονιά, τον εντόπισαν οι υπεύθυνοι του Πανιωνίου και τον ενέταξαν στην ομάδα τους. Έγινε στέλεχος της ομάδας Κ-20 του συλλόγου που πήρε την 3η θέση στο πρωτάθλημα Ελλάδος 2012. Παράλληλα συμμετείχε και σε αγώνες της πρώτης ομάδας από την περίοδο 2010-11. Την επόμενη χρονιά, με προπονητή τον Δημήτρη Ελευθερόπουλο καθιερώθηκε ως βασικός.

Το καλοκαίρι του 2013 αποκτήθηκε από τον Ολυμπιακό, παρέμεινε όμως ως δανεικός στην ομάδα της Νέας Σμύρνης για μία ακόμη περίοδο. Το καλοκαίρι του 2014, με το τέλος του δανεισμού του, επέστρεψε στον Ολυμπιακό,Επέστρεψε ο Κολοβός, www.sportdog.gr έλαβε μέρος στην προετοιμασία του συλλόγου, όμως με την ολοκλήρωσή της αποφασίστηκε όπως επιστρέψει εκ νέου ως δανεικός στον Πανιώνιο.Στον Πανιώνιο και ο Κολοβός, www.gazzetta.grΣτον Πανιώνιο ο Κολοβός, www.sport-fm.gr

Τον Ιούνιο του 2016 παραχωρήθηκε ως δανεικός για έναν χρόνο στη βελγική Μαλίν,Δανεικός στη Μαλίν ο Κολοβός, www.gazzetta.gr πραγματοποιώντας 27 συμμετοχές και 5 τέρματα, με αποτέλεσμα με την ολοκλήρωση του δανεισμού του ο βελγικός σύλλογος να προχωρήσει στην απόκτηση των δικαιωμάτων του.Απέκτησε τον Κολοβό η Μαλίν

Στις 4 Ιουλίου 2018, δόθηκε ως δανεικός στην ολλανδική Βίλεμ II με τον σύλλογο της Ολλανδίας να διατηρεί και οψιόν αγοράς του από το επόμενο καλοκαίρι.

Στις 31 Δεκεμβρίου 2018, υπέγραψε συμβόλαιο συνεργασίας με την Ομόνοια Λευκωσίας, διάρκειας έξι μηνών συν δύο χρόνων.

Το καλοκαίρι του 2019, επέστρεψε στο ελληνικό πρωτάθλημα, ως παίκτης του Παναθηναϊκού.

Τη σεζόν 2020-21, δόθηκε ως δανεικός στη μολδαβική Σερίφ Τιράσπολ ενώ την επόμενη σεζόν υπέγραψε επίσημα με τον σύλλογο.

Στις 31 Ιανουαρίου 2022, ανακοινώθηκε η απόκτηση του από τη τουρκική Κοτζάελισπορ στη Β' Κατηγορία Τουρκίας.

Στις 24 Αυγούστου 2022, υπέγραψε μονοετές συμβόλαιο με τον Παναιτωλικό επιστρέφοντας έτσι στο ελληνικό πρωτάθλημα.

Τον Ιούνιο του 2023, ανακοινώθηκε η απόκτηση του από την ινδονησιακή Ντέβα Γιουνάιτεντ στο ινδονησιακό πρωτάθλημα.

Τον Αύγουστο του 2024, ανακοινώθηκε η επιστροφή του στον Πανιώνιο της Super League 2 και το ελληνικό ποδόσφαιρο.

 Στις εθνικές ομάδες 
Υπήρξε βασικό στέλεχος της εθνικής Νέων (Κ-19) στην τελική φάση των ευρωπαϊκών πρωταθλημάτων Κ-19 του 2011, όταν έφτασε μέχρι τα προημιτελικά, αλλά και του 2012, που αγωνίστηκε στον τελικό της διοργάνωσης. Υπήρξε επίσης μέλος της εθνικής Κ-20 που συμμετείχε στο παγκόσμιο κύπελλο Κ-20 της FIFA το 2013. Από το 2012 ως το 2014 αγωνίστηκε με την εθνική Ελπίδων (Κ-21).

Τον Νοέμβριο του 2014 κλήθηκε για πρώτη φορά στην εθνική Ανδρών εν όψει των αγώνων εναντίον των Νήσων Φερόε (για τα προκριματικά του Euro 2016) και της Σερβίας (φιλικός), στον δεύτερο εκ των οποίων έκανε ντεμπούτο στις 18 του ίδιου μήνα.Νέες αλλαγές στην Εθνική, www.sport-fm.gr

Στις 4 Μαρτίου του 2019 κλήθηκε ξανά στην Εθνική ανδρών από τον Άγγελο Αναστασιάδη (μετά απο απουσία τρίων χρόνων γενικά και τεσσάρων χρόνων από επίσημο παιχνίδι της ομάδας) για τις αναμετρήσεις με το Λιχτενστάιν και τη Βοσνία Ερζεγοβίνη στις 23 και 26 Μαρτίου αντίστοιχα, στο πλαίσιο των προκριματικών του Euro 2020.

Στις 26 Μαρτίου του 2019 σημείωσε με κεφαλιά το πρώτο του τέρμα με τη φανέλα της Εθνικής ομάδας, στον εκτός έδρας αγώνα με τη Βοσνία Ερζεγοβίνη που έληξε 2-2.

 Προσωπική ζωή 
Στις 13 Ιανουαρίου 2020, παντρεύτηκε την instagrammer Βίκυ Ανθοπούλου, με την οποία έχει αποκτήσει τρία παιδιά: την Έλενα (γενν. 17 Φεβρουαρίου 2020), την Εριέττα (γενν. 15 Φεβρουαρίου 2021) και τον Κωνσταντίνο-Παΐσιο (γενν. 10 Απριλίου 2023).

 Στατιστικά στοιχεία ανά περίοδο 
 Περίοδος ΣύλλογοςΠρωτάθλημα Συμμετοχές  Τέρματα2008-09 ΠΑΣ Ωρωπός ΕΣΠΑΝΑ2009-10Δ' Εθνική2010-13  ΠανιώνιοςSuperleague 2942013-17  ΟλυμπιακόςSuperleague502013-15 Πανιώνιος (δανεισμός)Superleague60182016-17  Μαλίν (δανεισμός)Juplier Pro League2752017-19  ΜαλίνJuplier Pro League1202018 Βίλεμ ΙΙ (δανεισμός)Eredivise302019 Ομόνοια Λευκωσίας (δανεισμός)Cyta Championship1842019-21 ΠαναθηναϊκόςSuperleague2112020-21 Σερίφ Τιράσπολ (δανεισμός)Divizia Națională22102021-22 Σερίφ ΤιράσπολDivizia Națională1232022 Κοτζάελισπορ1.Lig1422022-2023 ΠαναιτωλικόςSuperleague2932023-2024 Ντέβα ΓιουνάιτεντBRI Liga 12842024- Πανιώνιος Superleague 2235 Περίοδος Εθνική ομάδα Συμμετοχές  Τέρματα2010-2012 Νέων (K-19)1752013 Νέων (Κ-20)612012-2014 Ελπίδων (K-21)1232014- Εθνική Ανδρών81
 Τίτλοι 
 Ολυμπιακός
 Πρωτάθλημα Ελλάδας: 2015-16

 Παραπομπές 

 Εξωτερικοί σύνδεσμοι 

 Η καριέρα του Δημήτρη Κολοβού στο soccerway.com
 Το προφίλ του Δημήτρη Κολοβού στο www.transfermarkt.com
 Δημήτρης Κολοβός: Τα 5 πράγματα που πρέπει να ξέρεις για τον σκόρερ της Εθνικής - άρθρο του sport24.gr
 Κολοβός: Η δικαίωση του απόλυτου... αντιήρωα! (pics & vid)- άρθρο του gazzetta.gr

Κατηγορία:Ποδοσφαιριστές Πανιωνίου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ20
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Έλληνες ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές ΚΦ Μέχελεν
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Βίλεμ ΙΙ
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΦΚ Σερίφ Τιράσπολ